2017 | 10 | 18

**LESENCEISTVÁND KÖZSÉG ÖNKORMÁNYZATA**

# SAJTÓKÖZLEMÉNY

A BALATON-FELVIDÉKI SZOCIÁLIS, GYERMEKJÓLÉTI SZOLGÁLAT KÉT TAPOLCAI ÉPÜLETE ESETÉBEN HÁLÓZATRA KAPCSOLT NAPELEMES RENDSZER TELEPÍTÉSE

A Nemzetgazdasági Minisztérium Regionális Fejlesztési Operatív Programok Irányító Hatósága, a TOP-3.2.1-15 Önkormányzati épületek energetikai korszerűsítése tárgyú felhívást tett közzé, melyen LESENCEistvánd KÖZSÉG ÖNKORMÁNYZATA Több, mint 16,57 Millió ft vissza nem térítendő támogatást nyert

16 574 420 Ft vissza nem térítendő támogatást nyertünk a TOP-3.2.1-15-VE1-2016-00037 kódszámú, „A Balaton-felvidéki Szociális, Gyermekjóléti Szolgálat két tapolcai épülete esetében hálózatra kapcsolt napelemes rendszer telepítése” című pályázatunkkal. A támogatás intenzitása a Projekt elszámolható összköltségének 100 %-a.

A TOP-3.2.1-15-VE1-2016-00037 azonosítószámú projektet Lesenceistvánd Község Önkormányzata és a Balaton-felvidéki Szociális, Gyermekjóléti és Háziorvosi Ügyeleti Szolgálat Konzorcium formában kívánja megvalósítani. A Szociális Gyermekjóléti Intézmény (8300 Tapolca, Nyárfa utca 3., Hrsz: 1538/15) épületére 76 db 260 W teljesítményű polikristályos napelem modul beépítését tervezzük, 1 db 20 kVa-es inverterrel, az Orvosi Ügyelet (8300 Tapolca, Ady Endre út 1-3., Hrsz: 29299/3/A) épületének tetőszerkezetére pedig 22 db 260 W teljesítményű polikristályos napelem modul kerülne elhelyezésre 1 db 6 kVa-es inverterrel.

A fejlesztés elsődleges célja az épületek üzemeltetési költségének csökkentése, ezáltal pedig megtakarítás elérése az intézmények számára. Átfogó céljaink között szerepel a megújuló energia hasznosítása, az energiahatékonyság javulásának elérése és energiatakarékos épületek kialakítása. A fejlesztés megvalósításával jelentős költségmegtakarítás érhető el, de a projekt nem válik jövedelemtermelővé. A projekt megvalósításával hozzájárulunk az üvegháztartású gázok kibocsátásának csökkentéséhez, továbbá a megújuló energiaforrások fokozottabb használatához, ezáltal a projekt illeszkedik a Terület- és Településfejlesztési fejlesztési Operatív Program céljaihoz.

A projekt megvalósítása előreláthatóan 12 hónapot vesz igénybe. A projekt tervezett kezdési időpontja: 2017. december 15. A projekt tervezett befejezési időpontja: 2018. december 14.

A projekt a Széchenyi 2020 Program keretében az Európai Regionális Fejlesztési Alap és Magyarország költségvetése társfinanszírozásával valósul meg.